Plaukuotųjų ląstelių leukemija

Plaukuotųjų ląstelių leukemija – ne Hodžkino limfomoms priklausanti piktybinė limfinės sistemos liga, kuriai būdinga leukeminė forma ir maži B limfocitai, turintys ovalų branduolį ir daug citoplazmos, kuri ląstelės paviršiuje suformuoja išaugas, panašias į plaukelius.

 Epidemiologija 
Plaukuotųjų ląstelių leukemija yra reta liga. Amžiaus mediana diagnozės metu yra 50 metų. Vyrai serga 4–5 kartus dažniau už moterisFuchs et al. Manual Hämatologie 2013, NORA Verlag 2013.

 Simptomai 
Ligos ląstelės plinta kaulų čiulpuose bei infiltruoja blužnį. Dėl kaulų čiulpų infiltracijos dažnai būna pancitopenija:
 Anemija, pasireiškianti silpnumu, blogu fizinio krūvio toleravimu
 Leukopenija, dėl kurios padidėja jautrumas infekcijoms, ligai taip pat labai būdingas sumažėjęs monocitų skaičius. Nedidelei daliai ligonių gali būti nedidelio laipsnio leukocitozė.
 Trombocitopenija, pasireiškianti padidėjusia kraujavimo rizika
 Dėl blužnies pažeidimo ji padidėja (splenomegalija), kas gali pasireikšti skausmu kairiajame šone
 Kai kuriais atvejais nustatomos padidėjusios kepenys
 B simptomai

 Diagnostika 
miniatiūra|Plaukuotosios ląstelės su joms charakteringais požymiais, matomos periferinio kraujo tepinėlyje
Pirmasis žingsnis įtariant šią ligą yra mikroskopinis kraujo tyrimas, diagnozės patvirtinimui atliekama kaulų čiulpų biopsija ir imunofenotipavimas tėkmės citometrijos metoduCannon et al. Hairy cell leukemia: current concepts. Cancer Invest. 2008 Oct;26(8):860-5. doi: 10.1080/07357900801965034. http://www.ncbi.nlm.nih.gov/pubmed/18798068 .

 Kraujo mikroskopija 
Plaukuotosios ląstelės yra mažos ar vidutinio dydžio limfinės ląstelės su ovaliu arba pupos formos branduoliu. Chromatinas nėra taip gerai kondensuotas, kaip normalaus limfocito, branduolėlis paprastai nematomas. Būdingiausias skiriamasis šių ląstelių bruožas yra gausi citoplazma su atsišakojimais ir išaugomis, forma primenančiomis plaukelius. Kraujyje 2/3 ligos atvejų randama daugiau kaip 10% plaukuotųjų ląstelių, tačiau 10% ligos atvejų jų visai nebūna.

 Kaulų čiulpai 
Kaulų čiulpų pažeidimas būdingas visiems be išimties ligos atvejams, tačiau dėl dažnai išreikštos fibrozės kaulų čiulpų punkcija neretai būna nesėkminga, medžiagos tyrimui negaunama, reikalinga biopsija. Ląstelės kaulų čiulpuose auga difuziškai, tarp branduolių gausu citoplazmos, dideli atstumai tarp ląstelių.

 Tėkmės citometrija 
 Teigiami: B ląstelių žymenys CD103, CD25, CD11c, CD123
 Neigiami: CD10, CD5, CD23, CD138

 Plaukuotųjų ląstelių leukemijos variantas 
Retai plaukuotųjų ląstelių leukemija gali pasireikšti stipria leukocitoze, tokiu atveju nenustatomas sumažėjęs monocitų skaičius. Kaulų čiulpuose šiuo atveju retai nustatoma fibrozė. Tokia ligos forma vadinama plaukuotųjų ląstelių leukemijos variantus ir jai būdinga kur kas agresyvesnė ligos eiga, negu tradicinės ligos ir blogesnė prognozė.

 Gydymas 
Kadangi ligos eiga (išskyrus variantinę formą) lėtinė, gydymas reikalingas tik ligoniams, kuriems yra ligos simptomų, dažnos infekcijos, anemija, blužnies padidėjimo simptomai, B simptomaiWanko et al. Hairy cell leukemia: an elusive but treatable disease. Oncologist. 2006 Jul-Aug;11(7):780-9. http://www.ncbi.nlm.nih.gov/pubmed/16880237. Gydymui taikomi priešvėžiniai vaistai:
 Kladribinas – pirmojo pasirinkimo vaistas
 Pentostatinas
 Alfa-interferonas – šuo metu beveik nebenaudojamas dėl varginančių nepageidaujamų poveikių
 Rituksimabas – naudojamas gydymui, jei liga nereaguoja į kladribiną ir pentostatiną
 Retais atvejais gali būti atliekamas blužnies pašalinimas (splenektomija) arba kamieninių kraujo ląstelių transplantacija

 Šaltiniai 

Kategorija:Leukemija
Kategorija:Limfoma